Den 9. januar, dagen etter slutten på seriespillet for Broncos i 2021, fikk hovedtrener Vic Fangio sparken etter å ha gått 19–30 over tre sesonger og sisteplass i divisjonen to år på rad. Den 27. januar ble Nathaniel Hackett lagets 18. hovedtrener. Dette var Hacketts første jobb som hvoedtrener etter å ha vært offensive coordinator for Buffalo Bills i 2013–2014, quarterbacks coach/offensive coordinator for Jacksonville Jaguars i 2015–2018 og offensive coordinator for Green Bay Packers i 2019–2021. Hackett ble Broncos’ sjette hovedtrener siden 2008.